વડાપ્રધાન નરેન્દ્ર મોદીએ આજે શુક્રવારે મધ્યપ્રદેશના ઈન્દોરમાં આવેલી સૈફી મસ્જિદની મુલાકાત કરી હતી. જ્યાં વહોરા સમૂદાયના ધર્મગુરુ સૈયદના મુફદ્દલ સૈફુદ્દીને મસ્જિદના દરવાજાથી જ વડાપ્રધાન નરેન્દ્ર મોદીને આવકાર્યા હતા અને આગેવાની કરીને મંચ સુધી લઈ ગયા હતાફ પીએમ મોદીને ગળે મળીને સૈયદનાએ સૈફી મસ્જિદમાં મોદીનું સ્વાગત કર્યું હતું. કાર્યક્રમને સંબોધિત કરતા મોદીએ કહ્યું હતું કે, વહોરા સમાજના લોકો વસુધૈવ કુટુમ્બકમની પરંપરાને આગળ વધારી રહ્યા છે. સ્વચ્છ ભારતનો ઉલ્લેખ કરતાં મોદીએ ઉમેર્યું હતું કે, આપણે હૃદય અને આત્માને પણ સ્વચ્છ રાખવાના છે.